… Seekord vuran liinibussiga Tartust Vändra ja Pärnu suunas, et tuttavaid külastada. On sügisene linnuvaatluste aeg. Vihmaste sügispäevade sekka  eksis päikesekuldne nädalalõpp. Vaatan bussiaknast varahommikusse päeva ja püüan pilguga tabada igat lindu, pannes nad kohe ka lehekesele kirja. Sügisvaikus on linnuriigis märgatav. Ikka vilksatab mõni vares, harakas, näpuotsaga varblasi, ainult tootmishoonete prahipaikades ja värskel künnil on kodutuvide, hakkide ja kajakate parvi.